
Nr. 2951 din 19.01.2026
REFERAT DE APROBARE

a proiectului de hotărâre privind aprobarea Programul de Acțiune Comunitară la nivelul Primăriei comunei Cornetu, județul Ilfov, pe anul 2026
Având în vedere adresa Agenției Naționale pentru Plăți și Inspecție Socială Ilfov nr. 31747/22.12.2025, înregistrată la Primăria comunei Cornetu, județul Ilfov sub nr. 19673 din 22.12.2025,

Precum și obligația autorităților administrației publice locale - în conformitate cu prevederile art. 27 ind. 2 alin. (1) și alin. (2) din Legea nr. 196/2016 privind venitul minim de incluziune - de a elabora programe de acțiuni comunitare destinate prevenirii și combaterii sărăciei și excluziunii sociale, care se aprobă prin hotărâri ale consiliului local, am inițiat prezentul proiect de hotărâre privind aprobarea Programul de Acțiune Comunitară la nivelul Primăriei comunei Cornetu, județul Ilfov.

De asemenea, am luat în considerare și pevederile art. 35 din Legea asistenței sociale nr. 292/2011 cu modificările și completările ulterioare, care face referire la serviciile sociale de care pot beneficia grupurile și comunitățile aflate în situații de dificultate, în cadrul programelor de acțiune comunitară destinate prevenirii și combaterii riscului de marginalizare și excluziune socială, aprobate prin hotărâri ale consiliilor locale. 
Programul de acțiune comunitară elaborat are ca obiect îmbunătățirea calității vieții prin acțiuni și măsuri de combatere a sărăciei și excluziunii sociale. 
Prin acest program de acțiune comunitară sunt identificate categoriile de persoane aflate în situații de vulnerabilitate socio-economică și medicală și în risc de marginalizare și excluziune socială.
În elaborarea programului, s-a ținut cont, pe lângă art. 35, alin. (2) si art. 112 din Legea asistenței sociale nr. 292/2011, cu modificările și completările ulterioare, și de prevederile art. 272 alin. (1) și (2) din Legea nr.196/2016 privind venitul minim de incluziune, cu modificările și completările ulterioare, precum și de art. 25 din Hotărârea de Guvern nr. 1154/2022 pentru aprobarea Normelor Metodologice de aplicare a Legii nr. 196/2016 privind venitul minim de incluziune, cu modificările și completările ulterioare.


Față de aceste aspecte, prezint spre dezbatere şi aprobare de către Consiliul local al comunei Cornetu, județul Ilfov, proiectului de hotărâre privind aprobarea Programul de Acțiune Comunitară la nivelul Primăriei comunei Cornetu, județul Ilfov, pe anul 2026.

